PÖÖRDEPUNKT
Tere! Meil on hea meel, et olete meiega ühinenud. Viimase 10 aasta
jooksul on Pöördepunkt käsitlenud palju teemasid. Ja on igati sobiv
teha tagasivaade, et vaadata kõige meeldejäävamaid hetki.
Kui te juhtusite nägema kõige esimest saadet,
mäletate Janet Whitei, kes oli Victor Oladokuniga saatejuht.
Janet on taas saates ja vaatab meiega koos tagasi.
Janet, nii tore, et sa oled tagasi. Siin koos sinuga istudes on tunne,
nagu sa polekski kunagi lahkunud. Aga sellest on siiski aastaid.
Jah, palju aastaid on möödunud. Aga olen endiselt saate produtsent.
Vaatajad ilmselt ei tea, et ma olen tegev ülistuses,
mängin pilli, mida naised enamasti ei mängi. -Mis see siis on?
-Trummid. Ma olen ülistusgrupis mänginud ja mulle meeldib see.
Samuti tegelen meediareportaažide levitamisega CBN-i kodulehel.
Kas sa reisid ringi ka? -Bändiga, jah, reisin ringi. -Sa pead Pöörde-
punkti tagasi tulema ja meile mängima. Meie saade on tuntud
oma hea muusika poolest. -Mul on igati meeldiv siin olla.
See ühinemine on kibe-magus, meie teise saatejuhi Victor Oladokuni
pärast, kes on nüüd pastor suures Virginia koguduses. Kuigi Victor
enam saates ei osale, puudutab ta paljude elusid. Me näeme tema
imelisi intervjuusid, kui teeme tagasivaate möödunud saadetesse.
Meil kõigil on oma lemmik Pöörde- punkti saade, mis on meid mõjutanud.
On see mõni laul, lugu, uuriv intervjuu või südamest
südamesse tehtud küsitlus mõne kuulsusega. Meil kõigil on üks
episood, mida me kunagi ei unusta. Meie produtsendid on läinud ajas
tagasi ja pannud kokku parimad Pöördepunkti palad.
Esmalt lähme tagasi aastasse 1997.
Pöördepunktis tulekul: Organisatsioon, mis varustab
põllumehi traktoritega.
Kui lõbu armastav ärimees röövitakse relvastatud meeste poolt,
võtab tema elu uue suuna.
Tutvustame kolmikuid, kellel on ainulaadne and laulmiseks.
Kõik see ja veel palju enamat Pöördepunkti saates.
PÖÖRDEPUNKT
Tere tulemast Pöördepunkti. Mina olen Kathy Edwards.
Olen Victor Oladokun. Me oleme eetris olnud suhteliselt
vähest aega ja sellepärast tahame ennast veidi tutvustada.
Me oleme koos Victoriga töötanud rahvusvahelises uudisteprogrammis.
Siis aga muutsime kurssi. Kuigi meile meeldib edastada uudiseid kogu
maailmast, tundsime, et tahame teha saadet, mis lahutab meelt,
inspireerib ning mis kõige tähtsam, pakub eesmärke ja lootust.
Just nii. Me tahame, et meie saade pakuks pöördepunkti.
Aga alustagem siis. Esmalt lähme Aafrikasse, kus on suur toidupuudus.
ÜRO arvates vajab Aafrika kolmekordset toiduvaru 50 aastaks,
et toita kasvavat rahvaarvu. -Kansase organisatsioon usub,
et organisatsioonid ja üksikisikud saavad suure muutuse tuua.
Paljudes Aafrika piirkondades on nälgimine ja toidupuudus levinud.
See aga ei pea nii olema. Chris Akimi arvab teisiti.
Aafrikas endas on olemas kõik, et varustada oma rahvast toiduga.
Miks siis Aafrika ikkagi ei suuda ennast ise ära toita? Akimi meelest
on see sellepärast, et enamus põllutöid tehakse käsitsi.
Üle 90% tehakse sellise asjaga. -Samas ei suuda aafriklased
põllumasinaid endale lubada, sest näiteks traktor maksab 15 000
dollarit tükk. Kes aga ütleb, et traktor peab olema kaasaaegne?
Traktoreid varustav organisatsioon ostab kokku Fordi vanu traktoreid.
1947-1952 ehitati pool miljonit traktorit, millest paljud töötavad.
-Kui Henry Ford selle manuaali tegi, soovitas ta seda
kasutada, sest see suurendab valitsuse ja maa stabiilsust ja
põllusaagi kasv suureneb. -Ka pool sajandit hiljem on see
tõde kehtiv. Ja koos püsiva toiduabiga on paljud Aafrika
osad muutunud stabiilsemaks. Minevikus on olnud võimalusi
Aafrika põllumehi aidata. Tihti aga jäeti traktorid vedelema kui
need enam ei töötanud, talupidajad ei osanud neid parandada.
Uus programm aga nõuab farmeritelt oskusi traktorite parandamiseks.
Nad peavad 2-aastase õppuse läbima ja saavad ülevaataja, kes jälgib,
kas nad tulevad toime. Lisaks töötasime välja 5-aastase
maksegraafiku, et nad suudaksid traktori päriselt endale osta.
Traktorite jagamise programmi taga on Kansase Elava Sõna Kogudus.
Pastor ütleb, et on hämmingus nähes seda, kuidas
vabatahtlikud suudavad parandada annetatud traktoreid.
Mitmed olid ikka väga haledas seisus. Peale vaadates tekkis
küsimus, et kas keegi üldse suudab neid taastada? Aga kogudused ja
tehnikakoolid ning mehaanikud on imelist tööd teinud. Ja nagu
võib näha, näevad masinad ilusad välja. -Ja mitmed vabatahtlikud
toovad need vanad traktorid tagasi uuele elule.
Kui ma traktori kallal töötan, ei näe ma traktorit, vaid seda, et
lapsed saavad toidetud. Ja see annab mulle motivatsiooni.
Teenistus kasutab oma hüüdlausena õpetussõna:"Anna inimesele kala
ja ta saab süüa. Õpeta teda kala püüdma ja tal on toitu elu lõpuni."
Richard Hunt, CBN-uudised.
Huvitav programm. Lõpus ta ütles lause:"Anna inimesele kala
ja ta saab süüa. Aga õpeta teda kala püüdma ja tal on toitu elu lõpuni."
Just seda nad teevad. -See on suurepärane programm.
Abi saatmine on väga kallis. Ja see programm on
hulga etem. Irooniliselt võttes on Aafrika maapind väga viljakas,
mis suudaks ära toita kogu Aafrika. Selliseid organisatsioone on vaja
palju rohkem. -Põnev on ka see, et see on tõepoolest probleemi
lahendus, mitte nn sideme pakkumine. Tihti anname me abi ja sellega me
seome selle probleemi kinni, aga nähtud programm on tõeline lahendus.
Aamen. Jääge meiega, oleme mõne hetke pärast tagasi.
Tere. Hetkel näete tagasivaadet kõige enam vaadatud saadetele.
Aga meil on käsil uued saated. Palju uusi ideid, perspektiivi ja
inspiratsiooni. Nautige tagasivaadet,
sest tuleviku saated on juba hoopis uuel tasemel.
Rohi kuivab ära, õieke närtsib...
...aga meie Jumala Sõna püsib igavesti. Jesaja 40:8
Tere tulemast tagasi Pöördepunkti. Mõtlesime, et võiks teha väikse
saateteemalise mängu. Kui oled saadet vaadanud juba
aastast 1997, tead vastuseid. Nüüd võimalus teadmisi proovida.
Olete valmis? Esimene küsimus on Victor Oladokunist.
Tema nime järgi saab aru, et ta isa oli nigeerlane. Mis rahvusest
oli tema ema? Paljud vaatajad muidugi teavad sellele vastust.
Siiski lähevad küsimused järjest keerulisemaks. Jäta oma vastus
meelde ja saate lõpus näeme, kas sul oli õigus.
Nüüd aga lähme taas ajas tagasi aastasse 1997.
Tere tulemast tagasi Pöördepunkti. Mees järgmisest loost elas vaid
selleks, et ennast hästi tunda ja raha teenida. Ühel päeval oli tal
kokkupuude, mis muutis tema elu igaveseks. Siin tema lugu.
Zambias elav Eddie Kapungulya oli uhke, et asjad toimivad tema elus.
Tal oli impordi ja ekspordiga tegelev firma ja elu läks oma rada.
Oli aegu, kui sõitsin sõpradega ringi. Sõbrad kutsusid kaasa,
et lähme ilusaid tüdrukuid vaatama. -Eddie oli abielus ja tal oli 4
last, see aga ei takistanud tal õnne tagaajamast.
Sõpradega veetis ta aega baaris, diskol ja spordivõistlustel.
Mulle meeldis karm sport ja selline sport, kus sai ennast
ja iseloomu väljendada. -Võib arvata, et Eddie pingutused
tagasid talle pika elu. Siiski kõigest mõne minutiga oli kõigil
tema plaanidel kriips peal. Ta kohtus kolme mehega, kes tulid
röövima ja tapma. Tema draama sai alguse häirivast unenäost.
Nägin unes, et sõidan väravate juurde ja mind tulistatakse.
Järgmisel päeval ei suutnud Eddie unenägu unustada. Kui ta ajas
tööasju ja jõudis väravani, hakkas õudusunenägu tõeks minema.
Ma hakkasin väravat lahti tegema ja minu taga kostis hääl, mis
käskis mul peatuda, mitte liigutada. -Just nagu unes nähtud, oli Eddie
vastas mees püssiga, kes käskis anda autovõtmed ja veel kahe mehega
varastasid nad auto ja sõitsid minema.
Nad hoidsid püssi mul kuklas, teine sihtis mind ribidesse.
Nad ütlesid, et kui sa liigutad, laseme su sodiks. -Eddie teadis,
et meestel on tõsi taga, nad tühjendasid tema taskud, kui ta
juhtis ning Eddie oli hirmul, mõeldes, kuhu ta viiakse.
Ma olin väga mures. Nad ütlesid, et kui me jõuame ühte kohta, siis
ma saan teada, mis minuga juhtub. -Viimaks nägi Eddie, et nad
lähenevad põõsaste poole. See oli täiuslik koht, kus teda tappa.
Ma tundsin ennast väga nõrgana. Mõistsin, et see võib olla mu lõpp.
Mehed võtsid ta pintsaku, kella ja kingad. Käskisid tal minna
põõsastesse. Eddie mõistis, et kui ta sinna läheb, ei tule ta
sealt tagasi ja ta hakkas armu paluma. Üks röövijatest oli nõus
tal minna laskma, teine aga tahtis teda tappa. -Üks tahtis mind ellu
jätta, teine soovis mind tappa. Ta suunas püstoli minu suunas
ja lasi. Ma hüppasin. -Tekkis rüselus. Vahepeal käskis
grupijuht Eddie rahule jätta. Mees automaadiga oli aga kartmatu.
Tekkis vaidlus, kas jätta Eddie ellu või ta tappa.
Peale jäi bossi sõna. -Mees tuli minu suunas,
ta oli raevukas ja ütles: "Sa oled väga õnnelik, ma oleksin
sind tapnud, täna oma Jumalat." -Eddie jamad aga polnud veel läbi.
Tal polnud raha, autot ega kingi. Ta eksles kuritegelikus piirkonnas
ja oli lihtne sihtmärk kõige ja kõigi jaoksi. Teda võis rünnata
madu või mõni metsik loom. Ta püüdis küüti saada mööduvatelt
autodelt, keegi ei peatunud. Viimaks hüppas ta mööduva auto
kasti ja jõudis politseijaoskonda.
Oma olukorrast rääkides suunas ametnik Eddiet vaatama pilte,
millel olid 3 meest, kes kaks nädalat varem olid mõrvanud
ühe politseiniku ja osutusid ka Eddie röövijateks. Need olid
vargad, kes lasid alati maha ka autoomaniku.
Kas Eddiet tabas ootamatu õnn või sekkus kõrgem jõud siia?
Tänan sind Jumal, Sina kaitsesid mind.
Eddie asendas diskod koguduses käimisega. Ta oli üllatunud,
et pastori sõnad mõjutasid teda rohkem kui röövijate ähvardused.
-Jutlust kuulates voolasid mu silmist pisarad.
Ma värisesin üleni, ei suutnud ennast kontrollida.
Kui pastor kutsus ette inimesi, kes tahavad elu Jumalale anda,
olin ma esimene, kes püsti tõusis. See oli minu pöördepunkt.
Oli vaja seista nii lähedal surmale, et mõista, kui lähedal on Jumal.
See muutis teda ja seda, kuidas ta kohtles oma peret.
Suhe naisega on samuti muutunud. Minu pereelu on nüüd palju rõõmsam.
Võtan aega iseenda ja oma pere jaoks.
Aitan lastel koolitöid teha ja pakun neile armastust, mida nad väärivad.
Usun, et nüüd naudib kogu pere meie elu.
Kui Eddie andis oma elu Jeesusele Kristusele, muutus ka tema äri.
Varem püüdsin ma igas olukorras raha teha, nüüd aga püüan ma
kõigest hingest teha ausat äri. -Eddie elu võib kirjeldada kui
rongi, mis sõidab rööbastel. Nüüd vaatab ta, et sättida paika suund.
Nüüd tunneb ta, et on sattunud vastamisi Temaga, kes seadis paika
tema elu teekonna. -Mingil ajal nägin ma Jumala armu
ja see kõik tuli mulle läbi Jumala.
Kui ma Eddiega rääkisin, tuli esile see, et Jumal on tema elu
säästnud kindla eesmärgiga. Tihti, kui me läheme elu erinevatest
olukordadest läbi, säästab Jumal meie elu ja seda tuleks ära
kasutada, et minna Jumalale lähemale. Ja armsad vaatajad,
ka teie peate mõistma, et vahel viib Jumal meid läbi olukordade
teatud eesmärgiga. Sinu elul on eesmärk. Võib-olla on see
haigus, õnnetus, millest Jumal on sind vabastanud, siis on see
võimalus, et minna Jumalale lähemale. Just nüüd on selleks aeg.
Just nii. Tihti me vaevleme ja meil on koormad ja me pingutame,
et elust läbi saada ja oma teed minna. Aga see pole Jumala tahe.
Piiblis on öeldud, et tulge Minu juurde kõik, kes olete koormatud
ja Mina annan teile hingamise. Just seda tegi Jumal Eddiele.
Andis talle hingamise ja näitas, milline on see mees, kelleks Jumal
oli teda loonud. Ka sina ei pea elust läbi minema vaeveldes või
hirmus elades, Jumal on oma inglid sind kaitsma saatnud ja sul on
vaja vaid paluda ja kutsuda Jeesus oma südamesse. Palume nii:
Isa, me tuleme Sinu ette ja ma palun, et Sina, Issand Jeesus,
tuleksid mu südamesse. Ma mõistan, et ma ei saa üksi hakkama ning ma
vajan Sind. Ma mõistan, et Sa saatsid Oma Poja minu eest surema,
et ma võiks saada päästetud. Ja ma palun, et Sa tuleksid minu
südamesse just nüüd. Ning andesta mulle mu patud. Jeesuse nimel.
Aamen. -Aamen.
Me loodame, et ka sina seda palvet palusid. Jääge meiega,
tuleme kohe tagasi.
Tere, olen Simisola Komolafe ning nigeerlasena tahan näha,
et Aafrika tõuseb oma potentsiaalini. Ilma sinuta ma seda teha aga ei saa.
Pöördepunkti uutes saadetes on tähelepanu suunatud Aafrikale.
Sinu maailm, sinu hääl, sinu saade - see on uus Pöördepunkt.
Sest nagu maa toob esile oma kasvud ja aed laseb võrsuda oma külvi,...
...nõnda laseb ka Issand Jumal võrsuda õigust ja kiitust kõigi
rahvaste ees. Jesaja 61:11
PÖÖRDEPUNKT
Tere tulemast tagasi saatesse. Üks naljakas asi on minevikku
vaadatavate saadete tegemisel see, et saab näha, kuidas saatejuhid
muutunud on. Mind üllatab, et pole tähtis, kui ilusad me oma
arust tol ajal välja nägime, tagasi vaadates näeme naljakad välja.
-Jah, alati on just see üks pintsak, mis on liiga värviline
või see kummaline soeng. -Küsimus on, et miks me siis
kohe sellele pihta ei saanud? Mäletad, kui afro oli moes?
Kõik käisid siis nii. Victor on rääkinud, kuidas tal oli suur afro.
Mul oli ka. Mõnel hommikul on siiani. Vogues näeb see kena välja,
aga tagasi vaadates tekib küsimus, et mis mul ometi arus oli?
Mood muutub ju alati. -Seega, kui me ajas tagasi lähme,
võite näha igasuguseid asju.
Milline oli Pöördepunkti muusika aastal 1997? Kohe saate teada.
Meil on huvitav muusikaline grupp saates. Need on identsed kolmikud.
Sa ei usu Kathy, aga kui nad kasvasid, siis ema pidi nende
küüned värvima küünelakiga, et lastel vahet teha.
Nende nimed on Markus, Luukas ja Johannes. Grupi nimeks on aga
Common Bond. Nad laulavad laulu "Jumal on alustanud hea töö."
Jumal alustas hea töö minus et kõik näeks
et ma ei ole see kes olin varem
Ja Jumal ei jäta Oma tööd minus kuni Jeesus tuleb aus
Kui ma sain päästetud, muutus mu elu Mu sõbrad kõik ütlesid
et sa ei ole sama sa ei räägi samamoodi sul on uus suhtumine
Jumal alustas töö minus et kõik saaks näha et ma pole sama
Ja Jumal ei jäta Oma tööd minus, kuni Jeesus tuleb aus
Ma ei ole veel selline, nagu Jumal tahaks seega iga päev Ta
töötab minus Ta viib täide Oma plaani sest olen savi Tema käes
Jumal alustas töö minus et kõik saaks näha et ma pole sama
Ja Jumal ei jäta Oma tööd minus kuni Jeesus tuleb aus
Jumal alustas töö minus et kõik saaks näha et ma pole sama
Ja Jumal ei jäta Oma tööd minus kuni Jeesus tuleb aus
Hea töö! -Victor, kas sa said aru kes oli Markus, kes Luukas ja
milline Johannes? -Lihtne. See, kes oli valge särgi ja vestiga...
Victor, neil kõigil oli valge särk ja vest. -Aaa. -Otsustage ise.
Need olid identsed kolmikud Markus, Luukas ja Johannes.Imelised hääled.
-Me usume, et Jumal, kes on alustanud sinus hea töö,
jätkab seda. -Jah. Enne kui saate lõpetame, las jääb kõlama
selline mõte. Ajakiri "Futurist" krijutab, et saabub päev, mil
inimesed ei pea enam kaasas kandma juhilubasid ega pangakaarte.
Ja ennustatakse, et selle asemel saab olema elektrooniline
kiip, mis pannakse sinu kehasse. -See on üks kümnest ennustusest.
Ennustatakse ka, et ühel päeval saavad inimesed liigelda viie
kontinendi vahel kiirteedel. Lisaks ennustatakse, et 90%
maailma keeltest kaob järgmisel sajandil, kui tehnoloogia kasvab.
Me ei ole nende ennustuste täitumist veel näinud, küll aga on kindel see,
et palju on muutunud. On aga üks asi, mis iialgi ei muutu ja
see on Jumala armastus sinu vastu, mis on ilmutatud Tema Pojas
Jeesuses Kristuses. Kui sa veel ei ole Jeesusele oma südant andnud,
tee seda täna. Sa ei ole iialgi sama. -Just nii. Nüüd on aga
aeg teha teatavaks õige vastus varem esitatud küsimusele.
Paluks trummipõrinat. Victor Oladokuni ema on...inglane!
Kui ka sina arvasid nii, oli sul õigus. Mul on ka teine
küsimus: kust sa saad infot Pöördepunkti kohta? Vastus
on facebookist. Sa leiad meid TurningPointZone-ist.
-Janet, mul oli hea meel, et sa tulid saatesse tagasi.
Nagu vanadel headel aegadel. -Mul oli lõbus.
Igal saatel on oma eredad osad. Ja muidugi järgmine
kord ka uus küsimus. Vaadake kindlasti.
Te saate kõvasti naerda, kui näete, kui naljakad välja nägime.
Meie eesmärk tuua teieni elumuutvaid saateid,
pole muutunud. Nii aastal 1997 kui 2010 on meie saate
sõnum sama: sinu elus võib täna olla pöördepunkt ja see
algab Jeesuse oma Issandaks ja Päästjaks vastuvõtmisega.
Tema on see, kes suuda sinu elu ümber pöörata.
Janet White ja teised saatetegijad ütlevad oma tänud.
Vaadake meid kindlasti ka järgmine kord. Nägemist!
Tõlge: Mairit Kallaste